b'\n_START_ARTICLE_\nHr. Ms. Z 5\n_START_SECTION_\nPalvelus\n_START_PARAGRAPH_\nAlus modernisoitiin vuonna 1931 Den Helderiss\xc3\xa4, kun siit\xc3\xa4 oli tarkoitus tehd\xc3\xa4 vartioalus L\xc3\x84nsi-Intiaan. Alus osallistui Rotterdamin puolustukseen tulittaen saksalaisia laskuvarjoj\xc3\xa4\xc3\xa4k\xc3\xa4reit\xc3\xa4 l\xc3\xa4hell\xc3\xa4 Willemsburgia. Alus pakeni 14. toukokuuta 1940 Britteinsaarille, jossa se kunnostettiin Portsmouthissa._NEWLINE_Alus palasi palvelukseen 16. kes\xc3\xa4kuuta ja se oli 9. sukellusvenelaivueessa Dundeessa saattajana ja maalilaivana. Toukokuusta 1941 se oli vastaavissa teht\xc3\xa4viss\xc3\xa4 7. ja 3. sukellusvenelaivueissa Rothesayssa aina 2. maaliskuuta 1942 saakka, jolloin se luovutettiin Britannialle._NEWLINE_Alus otettiin Britannian kuninkaalliseen laivastoon nimell\xc3\xa4 HMS Z 5. Se nimettiin toukokuussa 1943 uudelleen HMS Bladeksi. Aluksen teht\xc3\xa4v\xc3\xa4t s\xc3\xa4ilyiv\xc3\xa4t ennallaan._NEWLINE_Alus palautettiin Alankomaille, joka poisti sen alusluettelosta 9. huhtikuuta 1945. Alus myytiin West of Scotland Shipbreaking Companylle Trooniin, jonne se saapui 23. lokakuuta. Alus ajettiin matalikolle 20. marraskuuta ja ty\xc3\xb6 saatiin p\xc3\xa4\xc3\xa4t\xc3\xb6kseen 20. joulukuuta.'